《送越州裴参军充使入京》
唐代·孙逖

日落川径寒，离心苦未安。客愁西向尽，乡梦北归难。

霜果林中变，秋花水上残。明朝渡江后，云物向南看。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。